text: Superliga-målmand til FC Fredericia
  12 januar 2016 kl. 07.36
  FC Fredericia har sagt farvel til målmand Jeppe Højbjerg, der er tilbage i Esbjerg fB. Derfor har FC Fredericia sikret sig 32-årige Thomas Mikkelsen, der senest spillede i konkursramte FC Vestsjælland.
  Thomas Mikkelsen har siden 2009 været i FC Vestsjælland.
  I sin tid i FC Vestsjælland var Thomas Mikkelsen en af de bærende spillere. Han var med til at rykke op i superligaen og var den eneste i truppen, der spillede alle kampene i den bedste danske række for klubben. Et af højdepunkterne for Thomas Mikkelsen i FC Vestsjælland var sidste år, hvor han spillede pokalfinale mod FC København.
  Thomas Mikkelsen har skrevet en kontrakt med FC Fredericia, som løber frem til 30.06.2017.
  Tidligere superliga-keeper på kontrakt i FC Fredericia #FCFredericia #1div
  
  